מוחמד אבו פאני

מוחמד אבו פאני (בערבית: محمد ابو فاني; נולד ב-27 באפריל 1998) הוא כדורגלן ערבי-ישראלי המשחק בעמדת הקשר בפרנצווארוש מליגת העל ההונגרית ובנבחרת ישראל. אבו פאני נולד בכפר קרע, ישראל, למשפחה ערבית-מוסלמית. החל את צעדיו הראשונים בכדורגל במחלקת הנוער של מכבי חיפה. ב-13 במאי 2017, ערך את הופעת הבכורה שלו בקבוצה הבוגרת, בהפסדה בליגת העל של מכבי חיפה 0–1 לבני סכנין. בספטמבר 2017 הושאל להפועל רמת גן מהליגה הלאומית. ב-19 בינואר 2018, הבקיע את שער הבכורה שלו בקריירה בניצחון 1–0 על הפועל נצרת עילית. בקיץ 2018 הצטרף בהשאלה להפועל חדרה, העולה החדשה לליגת העל. ב-25 באוגוסט 2018, הבקיע את שער הבכורה שלו בליגת העל בניצחון 2–1 על הפועל תל אביב. ב-15 בינואר 2019, חזר למכבי חיפה. ב-17 בפברואר 2019, הבקיע את שער הבכורה שלו במכבי חיפה בניצחון 3–1 על הפועל חדרה. ב-18 בספטמבר 2019 הושאל בשנית להפועל חדרה. בסיום עונת 2019/2020 תמה ההשאלה וחזר למכבי חיפה. ב-24 בספטמבר 2020 הבקיע את שער הבכורה שלו באירופה, בניצחון 2–1 על רוסטוב הרוסית. בשלוש העונות 2020/2021, 2021/2022 ו-2022/2023; זכתה מכבי חיפה בשלוש אליפויות רצופות, ובעונה השלישית אף העפילה לשלב הבתים של ליגת האלופות. היה בורג חשוב במועדון לאורך שלוש העונות, ואף שימש כקפטן מחליף לסירוגין, אחרי צ'ארון שרי. ב-17 ביוני 2023 חתם בפרנצווארוש מליגת העל ההונגרית. ב-10 באוגוסט 2023 הבקיע את שער הבכורה שלו בפרנצווארוש בניצחון החוץ 6–1 על חמרון ספרטנס המלטזית, במסגרת שלב המוקדמות השלישי של עונת 2023/2024 בקונפרנס ליג. באוקטובר 2020 זומן לראשונה גם לסגל נבחרת ישראל הבוגרת. ב-8 באוקטובר 2020 ערך את הופעת הבכורה שלו מול סקוטלנד, במסגרת משחקי חצי-גמר הפלייאוף שלאחר מוקדמות יורו 2020. ב-5 ביוני 2021, נכנס כמחליף ובישל שלושה שערים, במסגרת משחק ידידות, שהסתיים בניצחון חוץ של הנבחרת 3–1 על נבחרת מונטנגרו. ב-9 בספטמבר 2024 כבש את שערו הבכורה במדי הנבחרת מול איטליה, במסגרת המחזור השני של ליגת האומות לעונת 2024/2025, לאחר שנכנס כמחליף בדקה ה-67 וצימק את התוצאה בדקה ה-90, במשחק שהסתיים בהפסד ישראלי 1–2 לאיטלקים. משחק כקשר ומסוגל לתפקד הן כקשר אחורי והן כקשר 50-50 שעושה גם הגנה וגם התקפה. נודע גם בבעיטה טובה מחוץ לרחבה, והוא כבש לא מעט שערים בבעיטה חזקה מרחוק. מכבי חיפה אליפות ליגת העל הישראלית: 2020/2021, 2021/2022, 2022/2023 גביע הסופר-קאפ הישראלי אלוף האלופים: 2021 גביע הטוטו של ליגת העל הישראלית: 2021/2022 פרנצווארוש ליגת העל ההונגרית: 2023/2024 נבחרת העונה בליגת העל מטעם אתר ONE וארגון שחקניות ושחקני הכדורגל בישראל: 2022/2023 מדיה וקבצים בנושא מוחמד אבו פאני בוויקישיתוף מוחמד אבו פאני, ברשת החברתית אינסטגרם מוחמד אבו פאני, באתר ההתאחדות לכדורגל בישראל מוחמד אבו פאני, באתר Transfermarkt מוחמד אבו פאני, באתר Soccerway מוחמד אבו פאני, באתר WorldFootball.net מוחמד אבו פאני, באתר National Football Teams מוחמד אבו פאני, באתר FootballDatabase.eu עמוד השחקן, באתר הרשמי של מכבי חיפה מיכאל וייסרמן, מוחמד אבו פאני ממכבי חיפה חתם בהפועל רמת גן, באתר דאבל פס, 3 בספטמבר 2017 אופיר סער‏, הפועל חדרה: מוחמד אבו פאני חתם לעונה אחת, באתר וואלה, 25 ביוני 2018 מערכת אתר ערוץ הספורט, ‏בלבול החליט: אבו פאני יחזור למכבי חיפה, באתר ערוץ הספורט, 15 בינואר 2019 ynet ספורט, החלון נסגר: אבו עביד בהפועל ת"א, אבו פאני חזר לחדרה, באתר ynet, 18 בספטמבר 2019 יגאל גולדשטיין, ‏מוחמד אבו פאני חתם בפרנצווארוש, באתר ערוץ הספורט, 17 ביוני 2023 יובל כרמל, מוחמד אבו פאני עובר לפרנצווארוש - כמה כסף יש להונגרים?, באתר ביזפורטל, 27 ביוני 2023 מערכת ONE, מקום לאופטימיות: 1:3 לישראל על מונטנגרו, באתר ONE, ‏6 ביוני 2021 אצילי וזהבי בפנים: ה-11 של העונה בליגת העל, באתר ONE‏, 18 במאי 2023